Document ID: 31995R1961

A Bizottság 1961/95/EK rendelete
(1995. augusztus 9.)
az Égei-tenger kisebb szigeteinek gabonatermékekkel való ellátására vonatkozó különleges rendelkezések alkalmazása részletes szabályainak megállapításáról, valamint az előzetes ellátási mérleg létrehozásáról szóló 3175/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1363/95/EK bizottsági rendelettel [1] módosított, az egyes mezőgazdasági termékek tekintetében az Égei-tenger kisebb szigeteire vonatkozó egyedi intézkedések bevezetéséről szóló, 1993. július 19-i 2019/93/EGK tanácsi rendeletre [2] és különösen annak 4. cikkére,
mivel a legutóbb az 1802/95/EK rendelettel [3] módosított 2958/93/EGK bizottsági rendelet [4] meghatározza az Égei-tenger kisebb szigeteinek egyes mezőgazdasági termékekkel történő ellátására vonatkozó különleges rendelkezések alkalmazásának közös részletes szabályait;
mivel a gabonaágazat sajátos kereskedelmi gyakorlatának figyelembevétele céljából a 3175/94/EK bizottsági rendelet [5] meghatározza a 2958/93/EGK rendelet rendelkezéseit kiegészítő vagy az azoktól eltérő részletes szabályokat; mivel a 2019/93/EGK rendeletben meghatározott ellátási rendelkezések céljának elérése érdekében és különösen a kisebb égei-tengeri szigetek természetes hátrányának enyhítése érdekében - anélkül, hogy az a helyi termelés fejlődését hátráltatná - e rendelkezések szempontjából a Limnosz szigetén termelt árpából 12000 tonnát kell figyelembe venni, feltéve hogy ez az árpamennyiség a sziget szükségleteinek kielégítése után rendelkezésre áll; mivel e Limnosz szigetéről származó terméknek a kisebb égei-tengeri szigetekre történő szállítására vonatkozó átalánytámogatását meg kell határozni;
mivel az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 3175/94/EK rendelet a következőképpen módosul:
1. A rendelet a következő 2a. cikkel egészül ki:
"2a. cikk
(1) A 2958/93/EGK rendelet 1. cikke (1) bekezdésének első francia bekezdésében rögzített, tonnánkénti 15 ECU összegű, átalányalapú támogatást évi 12000 tonnányi mennyiségre lehet megadni a kisebb égei-tengeri szigeteknek a Limnosz szigetén betakarított árpával való ellátása céljából.
(2) Limnosz szigetén nem lehet támogatást nyújtani az 1003 KN-kód alá tartozó árpa szállításához."
2. A melléklet helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Rendelkezéseit 1995. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. augusztus 9-én.

Labels: 18
3
17
5